NORAKSTS

|  |  |
| --- | --- |
| 28.11.2024. | Nr.15/15 |

**nekustamā īpašuma loka maģistrālē 21A, Jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībai piederošs nekustamais īpašums ar kadastra numuru 09000360276 Loka maģistrālē 21A, Jelgavā (turpmāk – Nekustamais īpašums), kas sastāv no zemes vienības 344 m2 platībā ar kadastra apzīmējumu 09000360415 un nedzīvojamās ēkas – noliktavas (kopējā platība 77,4 m2) ar kadastra apzīmējumu 09000360276001, ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000066344.

No Publiskas personas mantas atsavināšanas likuma (turpmāk - Atsavināšanas likums) 4. panta pirmās daļas izriet, ka publiskas personas nekustamo īpašumu var atsavināt, ja tas nav nepieciešams pašvaldības funkciju nodrošināšanai. Nekustamais īpašums nav nepieciešams pašvaldības autonomo funkciju realizēšanai.

Ņemot vērā to, ka Nekustamais īpašums nav nepieciešams pašvaldības funkciju nodrošināšanai, saskaņā ar Atsavināšanas likuma 3. panta pirmās daļas 1. punktā noteikto, pašvaldības nekustamo īpašumu var atsavināt, pārdodot to izsolē, savukārt šā likuma 15. pantā noteikts, ka izsole var būt mutiska ar augšupejošu soli.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025. gada 21. jūnijam), novērtēja Nekustamo īpašumu un noteica tā tirgus vērtību 17000,00 *euro* (septiņpadsmit tūkstoši *euro*, 00 centi)*.*

Nekustamā īpašuma Valsts kadastra informācijas sistēmā Nekustamā īpašuma kadastrālā vērtība ir noteikta 2929,00 *euro* (divi tūkstoši deviņi simti divdesmit deviņi *euro*, 00 centi).

Atsavināšanas likuma 36. panta trešā daļa nosaka, ka, pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2024. gada 6. septembrī noteica Nekustamā īpašuma nosacīto cenu 17000,00 *euro* (septiņpadsmit tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 1700,00 *euro* (viens tūkstotis septiņi simti *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 8. pantu, 15. pantu, 36. panta trešo daļu un Jelgavas valstspilsētas pašvaldības īpašuma atsavināšanas komisijas 2024. gada 7. novembra lēmumu Nr. 8/4 “Nekustamā īpašuma – zemes vienības un uz tās esošās būves Loka maģistrālē 21A, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošu nekustamo īpašumu ar kadastra numuru 09000360276 Loka maģistrālē 21A, Jelgavā, kas sastāv no zemes vienības 344 m2 platībā ar kadastra apzīmējumu 09000360415 un nedzīvojamās ēkas – noliktavas (kopējā platība 77,4 m2) ar kadastra apzīmējumu 09000360276001, pārdodot to mutiskā izsolē ar augšupejošu soli.
2. Noteikt nekustamā īpašuma Loka maģistrālē 21A, Jelgavā pārdošanas nosacīto cenu (izsoles sākumcenu) cenu 17000,00 *euro* (septiņpadsmit tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 1700,00 *euro* (viens tūkstotis septiņi simti *euro*, 00 centi), reģistrācijas maksu 50,00 *euro* (piecdesmit *euro*, 00 centi)un maksimālo nomaksas termiņu – piecus gadus.
3. Apstiprināt nekustamā īpašuma Loka maģistrālē 21A, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot nekustamā īpašuma Loka maģistrālē 21A, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī